"A la Riva dal Rom"

(lr)

"A la Riva dal Rom" è il num da la senda tematica en la Val Müstair ch'è vegnida inaugurada la stad passada. I sa tracta d'in ulteriur project parzial da la biosfera Val Müstair - Parc Naziunal.
Tschintg accents attribuids a las tschintg vischnancas per lung dal Rom structureschan la senda. Ella entschaiva en la regiun da funtauna a Tschierv, maina tras la revitalisaziun en la planira da Fuldera, passa Valchava, nua che la producziun da forza electrica vegn tematisada, va tras las ognas da muntada naziunala cun lur plazzas da frega d'amfibis a Sta. Maria e maina vinavant a Müstair e fin il cunfin talian.
La broschura accumpagnanta è ideala per glieud che fa spassegiadas sin questa senda interessanta. Ella infurmescha davart la geologia, l'ecologia d'aua, la flora e la fauna e raquinta davart l'istorgia da quest flum ch'è oz il sulet flum principal d'ina val che na vegn betg explotà per la producziun d'electricitad.